Eitt af því sem setti skemmtilegan svip á Sandaragleðina núna eins og stundum áður er flóamarkaðurinn sem saumaklúbbur með því skemmtilega nafni „ Konur títuprjónanna “ stendur fyrir . „ Salan gekk ljómandi vel hjá okkur , “ segir Drífa Skúladóttir ein af konunum sjö í saumaklúbbnum , sem tekið hefur þá stefnu að láta ágóðann renna til úrbóta í bænum . Í fyrra réðust þær til að mynda í að komu fyrir fallegu blómabeði til fegurðarauka fyrir svæði Sandaragleðinnar , Hellissand og Rif . Drífa segir ekki ákveðið hvað verði gert núna , en þær langi til að gera eitthvað sem um muni í samfélaginu . „ Okkur vantar bara meiri peninga og við viljum gjarnan fá fleiri aðila til liðs við okkur , svo sem félagasamtök , “ segir Drífa , en verst allra frétta um það hvað standi til .